**Testovacie centrum pneumatík v spoločnosti Barum Otrokovice sa stáva novým centrom pre testovanie motocyklových plášťov koncernu Continental**

* **Otrokovice preberajú riadenie testov z Nemecka**
* **Vybrané trasy, špičkové technológie a precízne merania**
* **Bezpečnosť vodičov a inžinierska kreativita na prvom mieste**

**Otrokovice, august 2025** – Spoločnosť Continental rozširuje svoje vývojové aktivity v oblasti motocyklových pneumatík a s účinnosťou od apríla 2025 zverila testovanie na verejných komunikáciách skúšobni pneumatík v Otrokoviciach. Táto prevzala úlohy po centrálnych tímoch v nemeckých mestách Korbach a Hannover a stala sa novým európskym centrom pre túto oblasť.

Rozhodnutiu predchádzali spoločné testy vo Francúzsku a motoškola na brnenskom okruhu. V priebehu roka 2025 sa plánuje intenzívne testovanie rôznych typov pneumatík na motocykloch BMW R 1300 GS, športových Yamahách R3, superbiku BMW S 1000 RR alebo skútri Honda Forza 350.

Testovacie trasy v Českej republike boli starostlivo vybrané s dôrazom na rozmanité podmienky – od zákrut cez Slavičín a Buchlovské kopce až po rýchlostné úseky medzi Vyškovom a Otrokovicami. Denně sa najazdí až 460 km a motocykle sú vybavené senzormi sledujúcimi bočné a pozdĺžne zrýchlenie, čo umožňuje opakované a porovnateľné výsledky.

Osobitnú pozornosť si vyžaduje aj technické zázemie – konštrukčne odlišné ráfiky, nutnosť prispôsobenia meracích systémov a použitie laserového merania dezénu po každej jazde. Cieľom testovania je spoľahlivo odhadnúť životnosť pneumatík.

Bezpečnosť vodičov je prioritou. Testovacie tímy, ktoré tvoria skúsení motocyklisti, sú vybavené airbagovými vestami a špeciálnym oblečením. Vzhľadom na dôležitosť hmotnosti vodiča pri výkone motocykla sa pristúpilo aj k pravidelnému váženiu vodičov pred jazdou – čo nie je štandardom v automobilovom testovaní.

„Chcem poďakovať všetkým kolegom, ktorí sa podieľajú na tejto náročnej a zaujímavej výzve. Robíme niečo nové, zmysluplné a posúvame testovanie pneumatík do novej kapitoly,“ hovorí David Holba, odborník na testovanie pneumatík a autor projektu.

**Spoločnosť Continental** vyvíja priekopnícke technológie a služby pre udržateľnú a prepojenú mobilitu ľudí a ich tovaru. Táto technologická spoločnosť, založená v roku 1871, ponúka bezpečné, efektívne, inteligentné a cenovo dostupné riešenia pre vozidlá, stroje, dopravu a prepravu. V roku 2024 dosiahla spoločnosť Continental obrat 39,7 miliardy eur a v súčasnosti zamestnáva približne 190 000 ľudí v 55 krajinách a na 55 trhoch.

Vďaka riešeniam skupiny **Tires** **Group** je mobilita bezpečnejšia, inteligentnejšia a udržateľnejšia. Jej prémiové portfólio zahŕňa pneumatiky pre osobné, nákladné, autobusové, motocykle, bicykle a špeciálne vozidlá, ako aj inteligentné riešenia a služby pre vozové parky a predajcov pneumatík. Spoločnosť Continental poskytuje vynikajúci výkon už viac ako 150 rokov a je jedným z najväčších svetových výrobcov pneumatík. Vo fiškálnom roku 2024 dosiahol sektor pneumatík skupiny Continental obrat 13,9 miliardy eur. Divízia pneumatík spoločnosti Continental zamestnáva po celom svete viac ako 57 000 ľudí a má 20 výrobných a 16 vývojových závodov.

V Českej republike je spoločnosť Continental AG zastúpená výrobnými a predajnými jednotkami
v Adršpachu, Brandýse nad Labem, Jičíně, Otrokovicích, Ostravě a Horšovském Týně. Slovenskú republiku zastupujú výrobné závody v Púchove, Zvolene a Dolných Vesteniciach. Spoločnosť Continental AG zamestnáva v Českej republike a na Slovensku približne 17 200 ľudí. Portfólio spoločnosti patrí značky Continental, Barum, Semperit, Matador a General Tire.

Kontakt.

Continental Barum s.r.o.

Ing. Magda Nagy

Riaditeľka marketingovej divízie

E-mail: magda.nagy@continental.cz

Tel: 577 513 163

**Webová lokalita:** www.continental.sk